cyanic-selkie/wikianc huggingface dataset:
Stephan Tschudi-Madsen
Karriere
Tschudi-Madsen var førsteantikvar hos Riksantikvaren fra 1959 og inntil han inntok riksantikvarembetet i 1978. Han var sentral i å bygge ut denne fagetaten og i å inkorporere nye typer kulturminner i vernearbeidet. Han var aktiv i den norske satsingen på trehusbebyggelsen under det europeiske Arkitekturvernåret 1975. Han var en de første som var med å gjenoppdage kvalitetene i den kompakte jugendstilbyen Ålesund. Han var sterkt engasjert i internasjonalt kulturvernarbeid gjennom organisasjonen Icomos, der han hadde sentrale verv, og gjennom Unescos arbeid med verdensarven. Under hans ledelse fikk Norge på et tidlig tidspunkt ført inn Urnes stavkirke og Bryggen i Bergen på UNESCOs liste over verdens kultur- og naturarvsteder. Tschudi-Madsen var en periode visepresident i den internasjonale verdensarvkomiteen.
Han hadde en omfattende faglig produksjon, og han var kjent for sin gode evne til formidling av faget til et stort publikum. Et eksempel er hans publikasjon om arkitekt og formgiver Henrik Bull. Han var rådgiver ved restaureringen av blant annet Slottet, Høyesterett, Finansdepartementet og Den Nationale Scene. Før han ble riksantikvar, var han aktiv i kampen frem til 1973 for å bevare Karl Johans gates fasader. Som riksantikvar fredet han Nationaltheatret. Han var i en lang periode formann i Akershus Slotts Venner.
Han var en sterk støttespiller for å få opprettet et nasjonalt jugendstilsenter i Ålesund.
Utmerkelser og æresbevisninger
Tschudi-Madsen var medlem av Det norske Videnskaps-Akademi og æresmedlem i Fortidsminneforeningen. Han var kommandør av St. Olavs Orden og av den nederlandske Oranje-Nassau-ordenen, og ridder av den belgiske Leopoldsordenen.
Utvalgt bibliografi
Tschudi-Madsen har skrevet et stort antall artikler om kulturhistoriske emner i tidsskrifter og årbøker, og har i tillegg vært medredaktør av store verk som Norges kunsthistorie, Norsk kunstnerleksikon og Norges kulturhistorie.
Martin Myhre Olsen
Martin Myhre Olsen (født 1991) er en norsk jazzsaxofonist, -komponist og -arrangør. Han har mottatt Spellemannpris (med kvintetten Hegge) og andre musikkpriser, spilt med ulike grupper og enkeltmusikere og utgitt flere album med egen musikk. I 2018 ble han utnevnt til NTNU-ambassadør for perioden 2018–2019.
Utdannelse og karriere
Han har turnert mye, med ulike grupper, og har spilt med internasjonalt kjente jazzmusikere, som Chick Corea, både i Erlend Skomsvolls Chick Corea/Trondheim Jazzorkester-besetning og med Coreas Akoustic Band og Tsjekkias Nasjonale Symfoniorkester, etter at han i 2018 fikk personlig invitasjon til å spille med dem i Praha.
Han var musikalsk leder for Midtnorsk Ungdomsstorband (MUST) i flere år. Bandet spilte blant annet musikk komponert og arrangert av Myhre Olsen.
Per 2021 spiller han med følgende musikere og grupper: Siril Malmedal Hauge, Wako, MMO-Ensemble, Hitrakongen, Hegge, Megalodon Collective, Trondheim Jazzorkester og Oslo Jazzensemble.
Diskografi
Oversikt over Martin Myhres innspillinger, med ulike grupper, egen og andres musikk finnes på nettstedet Discogs.
Halvor Møgster
Halvor Olai Larsen Møgster, senere Kolbeinsvik (født 21. desember 1875 i Austevoll, død 22. februar 1950) var en norsk seiler som deltok i de olympiske leker 1920 i Antwerpen.
Møgster ble olympisk mester i seiling under sommer-OL 1920 i Antwerpen. Han vant sammen med Halvor Birkeland, Rasmus Birkeland, Lauritz Christiansen, Hans Næss, Henrik Østervold, Jan Østervold, Kristian Østervold og Ole Østervold olympisk gull i klassen 12 meter type 1907 med den norske båten «Atalanta». Det var kun én båt i denne klassen.
Atassut
Ved valget i 2018 fikk Atassut to representanter i Grønlands landsting.
Partiet oppstod som en politisk bevegelse rundt Lars Chemnitz i 1976/1977, og den første lokalforeningen ble dannet i Nuuk høsten 1977. Våren 1978 ble Atassut etablert som et landsdekkende parti. Atassut ønsket å danne en konservativ motvekt til Siumut. I 1990-årene hadde Atassut blitt mer utpreget liberalt.
Atassut er søsterparti til det danske Venstre.
Getaren
Getaren er en innsjø i Botkyrka kommune i Södermanland, Sverige. Innsjøen tilhører Kagghamraån-vassdraget, og har forbindelse med Kagghamraån via Norrgaån.
Ved Getarens nordbredde ligger Lida friluftsgård og Lidabadet. Innsjøen er lett tilgjengelig og utnyttes ofte til friluftsformål.
Innsjøen har et overflateareal på 0,78 km², og ligger i en høyde på 32,4 meter over havet.
Joseph John Thomson
Joseph John «J.J.» Thomson (født 18. desember 1856 i Cheetham Hill i Manchester i England, død 30. august 1940 i Cambridge i England) var en britisk fysiker og oppdageren av elektronet i 1897. Denne oppdagelsen ga ham Nobelprisen i fysikk i 1906. Han brukte sin innsikt til å utforme den såkalte rosinbollemodellen for atomets indre struktur. Denne ble forkastet kort tid senere etter Ernest Rutherfords oppdagelse av atomkjernen i 1911. Takket være sine eksperimentelle arbeider får Thomson også æren for å ha utviklet teknikken som ligger bak moderne massespektrometri.
Hans sønn, George Paget Thomson, fikk Nobelprisen i fysikk i 1937 for å vise eksperimentelt at elektronet hadde bølgeegenskaper som forutsagt av den franske fysiker Louis de Broglie.
Alaska-kjøpet
Alaska-kjøpet (engelsk: Alaska Purchase) er navnet på en transaksjon mellom USA og Det Russiske Keiserdømmet. Der USA kjøpte Alaska (daværende Russisk Amerika) fra Russland i 1867. Det var den russiske diplomaten Eduard de Stoeckl og den amerikanske utenriksministeren William H. Seward som forhandlet frem avtalen.
Russland hadde økonomiske problemer og fryktet en krig med Storbritannia. De var redde for at de kunne miste Alaska uten å få noe igjen for det. Derfor besluttet Aleksander II av Russland at Alaska skulle selges. Han instruerte dermed at baron Eduard de Stoeckl skulle starte forhandlingene med amerikanerne. Forhandlingene startet i begynnelsen av mars 1867.
Forhandlingen resulterte i at traktaten ble underskrevet klokken 4 om morgenen den 30. mars, med en kjøpesum satt til 7,2 millioner amerikanske dollar ($4,74 per kvadratkilometer) (tilsvarende $116 millioner i 2012). Arealet av det kjøpte området var på 1 518 800 km² og bidro sterkt til den territoriale ekspansjonen til USA. Reaksjonene i USA etter kjøpet var blandet, opinionen kalte det "Seward's Folly" fordi de mente at han hadde kommet dårlig ut av forhandlingene. Opinionen mente også at kjøpet var å "kaste bort" penger på å kjøpe et fjernt sted.
Ratifikasjon
Senatet i USA godkjente traktaten den 9. april 1867, med stemmene 37-2. Pengene til å kjøpe Alaska ble forsinket i over ett år på grunn av motstand fra representantenes hus. Representantenes hus godkjente midler til kjøpet i juli 1868 med 113 stemmer for og 48 stemmer mot.
Den formelle overføringen av Alaska skjedde den 18. oktober 1867. På grunn av at russerne brukte den julianske kalenderen, var den formelle overføringen for russerne den 7. oktober 1867.
Alaska day
Alaska Day er en høytids- og fridag i Alaska som feirer den formelle overføringen av Alaska fra Russland til USA. Dagen feires 18. oktober, på årsdagen for overtakelsen. Alaska Day blir holdt i Sitka. Der barn og studenter får tidlig fri fra skolen og mange butikker holdes stengt. Parader og rekonstruksjoner av flaggheisingen som fant sted etter kjøpet preger dagen. Alaska Day er også en fridag for alle statlige ansatte i Alaska.
Uria (andre betydninger)
Uria har flere betydninger
Ann-Mari Brubakk
Ann-Mari Brubakk (født 9. november 1943) er professor emerita ved Det medisinske fakultet ved NTNU og overlege ved Barne- og ungdomsklinikken ved St. Olavs hospital.
Skjellbrosme
Skjellbrosme er en art i gruppen skjellbrosmefamilien. Den ligner på brosme, men har to ryggfinner. Den blir vanligvis ca. 60 cm lang, men kan bli opp til 110 cm.
Ann-Mari Brubakk
Brubakk er spesialist i barnesykdommer. Hennes fagfelt er nyfødtmedisin, for tidlig fødte barn, og barn med svært lav fødselsvekt. Hun har også vært opptatt av konsekvenser rusmiddelbruk blant gravide kan ha for barn som har vært eksponert for rusmiddel i fosterlivet.
Brubakk tok medisinutdanningen ved Universitetet i Leiden, og arbeidet deretter som barnelege ved universitetssykehuset i Leiden. Fra 1981 til 1984 var hun ansatt ved Brown University i Providence, USA, som assistant professor (tilsvarer amanuensis i Norge). Hun ble ansatt som overlege ved barneklinikken ved Regionsykehuset i Trondheim i 1985, med særlig ansvar for nyfødtmedisin. Brubakk ble ansatt som førsteamanuensis ved NTNU i 1998, og professor i 2001.
I februar 2015 ble Ann-Mari Brubakk utnevnt til ridder av 1. klasse av St. Olavs Orden for sin innsats for nyfødtmedisin.
Skjellbrosme
Den er hovedsakelig nattaktiv, og lever av krepsdyr og småfisk.
Den er en dypvannsfisk som i Norden fanges på 150–375 meters dyp, over myke substrater. Lenger sør og noen ganger i Norge kan arten komme inn på grunnere vann, men den kan også gå ned til 800 meters dyp.
Overflateforbedret laserdesorpsjon/ionisering
Overflateforbedret laserdesorpsjon/ionisering (SELDI) er en myk ioniseringsmetode i massespektrometri (MS) brukt til analyse av protein blandinger. Det er en variant av matriseassistert laserdesorpsjon/ionisering (MALDI). I MALDI blandes prøven med et matriksmateriale og påføres en metallplate før bestråling av en laser, mens i SELDI blir proteiner av interesse i en prøve bundet til en overflate før MS-analyse. Prøveoverflaten er en nøkkelkomponent i rensing, desorpsjon og ionisering av prøven. SELDI brukes vanligvis med flyvetidsmassespektrometre (TOF) og brukes til å oppdage proteiner i vevsprøver, blod, urin eller andre kliniske prøver, men SELDI-teknologi kan imidlertid potensielt brukes i alle applikasjoner ved å bare endre prøvens overflate.
Prøveforberedelse og instrumentering
SELDI kan sees på som en kombinasjon av fastfasekromatografi og TOF-MS. Prøven påføres en modifisert flisoverflate, som muliggjør spesifikk binding av proteiner fra prøven til overflaten. Forurensninger og ubundne proteiner vaskes deretter bort. Etter vask av prøven påføres en energiabsorberende matrise, som sinapinsyre (SPA) eller α-Cyano-4-hydroksykanelsyre (CHCA), på overflaten og får krystallisere med prøven. Alternativt kan matrisen festes til prøveoverflaten ved kovalent modifisering eller adsorpsjon før prøven påføres. Prøven bestråles deretter av en pulserende laser, noe som forårsaker ablasjon og desorpsjon av prøven og matrisen.
SELDI-TOF-MS
Prøver oppdaget på en SELDI-overflate blir vanligvis analysert ved bruk av massespektrometri. En bestrålingslaser ioniserer peptider fra krystaller av prøven/matriksblandingen. Matrisen absorberer energien til laserpulsen, forhindrer ødeleggelse av molekylet, og overfører ladning til prøvemolekylene og danner ioner. Ionene akselereres deretter kort gjennom et elektrisk potensial og beveger seg nedover et feltfritt flyrør hvor de er atskilt med hastighetsforskjellene. Masse-til-ladningsforholdet for hvert ion kan bestemmes ut fra lengden på røret, den kinetiske energien gitt til ioner av det elektriske feltet, og hastigheten til ionene i røret. Hastigheten til ionene er omvendt proporsjonal med kvadratroten av ionets masse-til-ladningsforhold; ioner med lave masse-til-ladningsforhold oppdages tidligere enn ioner med høye masse-til-ladningsforhold.
SELDI overflate
Bindingen av proteiner til SELDI-overflaten fungerer som et fastfasekromatografisk separasjonstrinn, og som et resultat er proteinene festet til overflaten lettere å analysere. Overflaten består hovedsakelig av materialer med en rekke fysikalsk-kjemiske egenskaper, metallioner, eller anion- eller kationbyttere. Vanlige overflater inkluderer CM10 (svak kationutveksling), H50 (hydrofob overflate, lik C6-C12 omvendtfase kromatografi), IMAC30 (metallbindende overflate) og Q10 (sterk anionutveksling). SELDI-overflater kan også modifiseres for å studere DNA-proteinbinding, antistoff-antigen-analyser og reseptor-ligand-interaksjoner.
Ytterligere overflatemetoder
SELDI-prosessen er en kombinasjon av overflate-forbedret ren desorpsjon (SEND), overflate-forbedret affinitetsfangst (SEAC) og overflate-forbedret fotolabilt vedlegg og frigjøring (SEPAR) massespektrometri. Med SEND kan analytter desorberes og ioniseres uten å legge til en matrise; matrisen er innlemmet i prøveoverflaten. I SEAC blir prøveoverflaten modifisert for å binde analytten av interesse for analyse med laserdesorpsjon/ionisering massespektrometri (LDI-MS). SEPAR er en kombinasjon av SEND og SEAC; den modifiserte prøveoverflaten fungerer også som en energiabsorberende matrise for ionisering.
Stephanie Barrett
Stephanie Barrett (født 26. januar 1979) er en canadisk bueskytter.
Hun representerte Canada under Sommer-OL 2020 i Tokyo, hvor hun ble utslått i første runde.
Shogun (album)
Shogun er et musikkalbum med alternativ metal-bandet Trivium fra USA, utgitt i 2008. Det har sterke assosiasjoner til japansk og gresk litteratur samt liberale budskap. Albumet er produsert av Nick Raskulinecz som også har produsert album for band som Stone Sour, Foo Fighters og Deftones. Albumet er det mestselgende til det amerikanske bandet. Det fikk også strålende anmeldelser og ble fra siden Allmusic kalt «et album man rett og slett må ha i samlingen sin enten man liker metall eller ikke. Et unikt album!».
Afrikamesterskapet i friidrett 2014 – 200 meter kvinner
Øvelsen 200 meter kvinner ved Afrikamesterskapet i friidrett 2014 ble avholdt den 13.–14. august på Stade de Marrakech.
Forsøksheat
Kvalifisering: De fire første i hvert heat (Q) og de fire raskeste ellers (q) kvalifiserte seg til semifinalene.
Vind: Heat 1: +0,2 m/s, Heat 2: +0,3 m/s, Heat 3: +0,2 m/s, Heat 4: +0,2 m/s, Heat 5: +0,8 m/s
Semifinaler
Kvalifisering: De to første i hver semifinale (Q) og de to raskeste eller (q) kvalifiserte seg til finalen.
Vind: Heat 1: -0,6 m/s, Heat 2: -1,4 m/s, Heat 3: +1,0 m/s
Finale
Vind: -0,1 m/s
Today I Cannot Hear Music
Today I Cannot Hear Music er et musikkalbum med Wunderkammer, utgitt i august 2002.
Månehav
Månehav er mørke felt på månen som har blitt dannet ved vulkanutbrudd der store mengder lava har trengt opp gjennom månens indre og dekt store områder. Selv om det aldri har vært hav som de på jorden, med vann i, trodde de tidlige astronomene at de var nettopp dette.
Coprothassa
Coprothassa er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae).
Utseende
Små, mørke, avlange kortvinger.
Systematisk inndeling
Slekten blir ofte plassert som en underslekt av den store slekten Atheta.
Juana Inés de la Cruz
Juana Inés de Asbaje y Ramírez de Santillana Gonzales y España, kjent som Sor Juana Inés de la Cruz, eller bare Sor Juana (født 12. november 1648 i San Miguel Nepantla i Mexico, død 17. april 1695 i Mexico by) var en meksikansk katolsk nonne, forfatter og dramatiker. Hun benyttet litteraturen i sin kamp for kvinners rettigheter.
Bakgrunn
Juana ble født i den lille landsbyen San Miguel Nepantla nær Amecameca de Juárez. Hun var utenomektenskapelig datter av den kreolske Isabel Ramírez de Santillana og den spanske Pedro Manuel de Asbaje y Vargas Machuca. Hun bodde som barn med sin mor hos sin morfar som eide en eiendom i Amecameca.
Juana var fra tidlig barndom en hengiven leser og gjemte seg ofte i haciendaens kapell for å lese sin morfars bøker fra det tilgrensende biblioteket. Hun skrev sitt første dikt da hun var åtte år gammel. Som tenåring hadde hun gjort omfattende studier i gresk logikk og underviste ved tretten års alder små barn i latin. Hun hadde også lært seg nahuatl, det aztekiske språk som ble talt i det sentrale Mexico, og hun skrev noen korte dikt på det språket.
Mexico by
Etter sin morfars død ble hun sendt til Ciudad de Mexico for å bo med sin mors søster. Hun lengtet etter å forkle seg til mann for å kunne studere ved universitet, men fikk ikke tillatelse av sin familie til å gjøre dette. Hun fortsatte med privatstudier og ved seksten års alder ble hun hoffdame til visekongen Marquis de Manceras hustru María Luisa. Da hun var sytten samlet visekongen et panel av lærde for å undersøke hennes intelligens. De store kunnskaper og ferdigheter som hun oppviste for panelet ble berømte over hele Mexico.
Hun var uinteressert av ekteskap og ville fortsette med sine studier.
Nonne
Juana kom til klostret uskodde karmelitter av St. Joseph, der hun bodde i noen måneder som postulant. I 1669 trådte hun inn hos hieronymittenes orden og kloster, der hun skulle forbli frem til sin død.
I klosteret hadde Sor Juana sitt eget studierom og bibliotek og kunne ofte tale med lærde fra hoffet og universitetet. Foruten å skrive dikt og teaterstykker studerte hun musikk, filosofi og naturvitenskap. Hennes små værelser var fylte med bøker, vitenskapelige instrumenter og kart.
Bella Rosenfeld
Bella Rosenfeld Chagall (russisk: Бэлла Розенфельд-Шагал; født 15. desember 1895 i Vitebsk i Tsarrussland, død 2. september 1944 i New York City) var en flerspråklig forfatter, redaktør og oversetter. Hun var gift med den franske kunstneren Marc Chagall (1887–1985), og var modell for ham flere ganger, blant annet for det kjente verket Bella with White Collar fra 1917.
Juana Inés de la Cruz
Nonne
Til tross for sin dannelse var Sor Juana gjenstand for kritikk av sine politiske og religiøse overordnede. Da visekongen og hans hustru forlot Mexico i 1688 mistet hun dessuten meget av den beskyttelse hun var vant med.
I sine dikt kritiserte hun kolonitidens mannsdominerte samfunn, og lot stemmer blande seg fra de forskjellige etniske grupper i datidens samfunn. Da biskopen av Puebla uten hennes tillatelse utgav en av hennes skrifter under pseudonymet «Filotea de la Cruz» og kritiserte hennes interesse i sekulære studier svarte hun igen med det berømte Respuesta a Sor Filotea de la Cruz («Svar til Søster Filotea») hvor hun i skarpe toner forsvarte kvinnens rett til å tilegne seg viten og hennes likestilling med mannen i intellektuell kapasitet. Brevet er blitt hyllet som en slags første feministiske manifest. Dette svar medførte ytterligere kritikk, og erkebiskopen og andre krevde at hun skulle avstå fra ikke-religiøse bøker og studier. Kontroversen omkring Sor Juanas skrifter og presset fra omgivelsene, blant dem hennes skriftefar Núñez de Miranda, resulterte i at Sor Juana ble påtvunget en avsvergelse. Hun solgte alle sine bøker og tilhørigheter og viet seg deretter til et strengt botsliv, og gav opp alle studier og sin skriving.
I 1695 rammet pesten klosteret. Den 17. april døde hun av sykdommen ved 44 år gammel.
Werdohl
Werdohl er en småby i Märkischer Kreis i Nordrhein-Westfalen i Tyskland. Byen hadde 18 706 innbyggere i 2010 og er hovedsete for jernbaneindustriselskapet Vossloh.
Kraftrock
Kraftrock er et konsertalbum fra Hard Rock Kafé-miljøet i Trondheim.
Albumet ble utgitt av Studentersamfundet i Trondhjem i 1980. Platen ble spilt inn på Knaus.
RS 29 «Arne Fahlstrøm»
RS 29 «Arne Fahlstrøm» var ei redningsskøyte bygget for Redningsselskapet i 1913. Hun ble konstruert av Colin Archer i Larvik, og bygget av Olsen & Jebsen i Risør. Redningsskøyta var oppkalt etter Arne Fahlstrøm, sønnen til giverne. Han omkom ved «Titanic»-forliset. «Arne Fahlstrøm» fikk innsatt motor i 1935.
I 1946 ble hun tatt ut av tjeneste og i april solgt til kommandantløytnant Buster May, Skottland og omdøpt til «Sarie». Buster May var stasjonert i Durban i Syd-Afrika og seilte båten dit via Suezkanalen og det indiske hav, en tur som tok et år. I 1948 ble Buster May overført til tjeneste på øst-afrika og båten ble solgt. Under ombygning til fiskebåt, sank den i havn i en storm og ved heving ble den så skadet at den ble kondemnert.
Den persiske Bayánen
Den persiske Bayánen er et hellig skrift innen babismen og bahai, skrevet i 1847–48 av den iranske martyrprofeten Báb (1819–1850).
Det finnes både en persisk bayán og en arabisk bayán. Budskapet i tekstene er at Báb, i kraft av åpenbaringene sine, opphever visse sjiaislamske lover og erstatter dem med nye, og at han «fremhever betydningen av høy moralsk standard, hjertets renhet og redelighet i motiver. Teksten foreskriver også et klasseløst samfunn, med like rettigheter for fattig og rik, for kvinner og menn»
Cybiosarda elegans
Cybiosarda elegans er en fisk i makrellfamilien. Den er den eneste arten i slekten Cybiosarda.
Kroppen er ganske kort, høy og sterkt sammentrykket fra sidene. De to ryggfinnene sitter tett, og den fremre ryggfinnen har en høy spiss lengst fram. Første ryggfinne har 16–18 piggstråler og andre ryggfinne 17–19 bløtstråler. Det er 8–10 småfinner på ryggsiden og 6–7 småfinner på buksiden. Sporden har en kraftig utviklet langsgående kjøl med to mindre kjøler på hver side. Svømmeblære mangler.
Forkroppen har et panser av store skjell, mens resten av kroppen stort sett ikke har skjell. Ryggsiden er mørkeblå med avlange svarte flekker. Buken er lys med flere langsgående striper, noe som minner om bukstripet bonitt. Første ryggfinne er skinnende svart, unntatt den aller bakerste delen som er hvit. Gattfinnen og den bakre ryggfinnen er gule. Vanlig størrelse er en lengde på 35–45 cm og en vekt på rundt 2 kg.
Denne arten finnes bare i kystfarvannene utenfor vest-, nord- og østkysten av Australia, samt sørkysten av Ny-Guinea. Den lever pelagisk i de øvre vannlagene og danner stimer på flere hundre individer.
Cybiosarda elegans blir brukt som agn, men har ellers ingen betydning for fiske.
B-Sides
B-Sides er en musikk-EP med Wunderkammer, utgitt i 2003.
Chevaliidae
Chevaliidae er en familie innenfor parvordenen Corophiidira (infraorden Corophiida) i Senticaudata-gruppen av amfipoder. Gruppens arter lever som bentiske bunndyr og kjennes fra Gammaridea-arter på avvikende morfologi i halepartiet. Denne gruppens arter lever i havet.
Magnus Rønnekleiv Lenes
Magnus Rønnekleiv Lenes (født 18. mai 1996) er en norsk fotballspiller som spiller for Ranheim Fotball.
Chevaliidae
Familien har 14 arter fordelt på to sleker. En av dem, Chavelia, var tidligere (1974-2003) plassert i familien Isaeidae.
Gruppens taksonomi
Gruppen ble systematisert på ny i 2013. En moderne oppdatering av systematikken gis nedenfor i lys av 2013-revisjonen med basis i WoRMS-databasen.
Syaqiera Mashayikh
Syaqiera Mashayikh (født 24. november 2000) er en malaysisk bueskytter.
Hun representerte Malaysia under Sommer-OL 2020 i Tokyo, hvor hun ble utslått i første runde.
North Shropshire
North Shropshire var et administrativt distrikt i Shropshire i England. Administrasjonssenteret var Wem. Distriktet grenset mot Wales, Cheshire og Staffordshire, samt mot Shropshire-distriktene Oswestry, Shrewsbury and Atcham og Telford and Wrekin.
Distriktet ble opprettet 1. april 1974 ved sammenslåing av Market Drayton landdistrikt og North Shropshire landdistrikt. I 2009 ble North Shropshire innlemmet i Shropshire enhetlige myndighet.
Hans Næss
Hans Henrik Stoermann Næss (1886–1958) var en norsk seiler som deltok i de olympiske leker 1920 i Antwerpen.
Stoermann Næss ble olympisk mester i seiling under sommer-OL 1920 i Antwerpen. Han vant sammen med Halvor Birkeland, Rasmus Birkeland, Lauritz Christiansen, Halvor Møgster, Henrik Østervold, Jan Østervold, Kristian Østervold og Ole Østervold olympisk gull i klassen 12 meter type 1907 med den norske båten «Atalanta». Det var kun én båt i denne klassen.
Egidio Mauri
Egidio Mauri (født 9. desember 1828 i Montefiascone i Italia, død 13. mars 1896 i Ferrara) var en av den katolske kirkes kardinaler, og var erkebiskop av Ferrara 1893–1896.
Francesco Segna
Francesco Segna (født 31. august 1836 i Poggio Ginolfo ved Marsi i Italia, død 4. januar 1911 i Roma) var tilknyttet det pavelige diplomati og den romerske kurie. Han var blant anmnet prefekt for Indexkongregasjonen 1908–1911.
Egidio Mauri
Han ble kreert til kardinal av pave Leo XIII i 1894, med Santa Maria sopra Minerva som tittelkirke.
Francesco Segna
Han ble kreert til kardinal av pave Leo XIII i 1894.
Han deltok ved konklavet 1903 som valgte pave Pius X.
Eilert Sundt (fjellklatrer)
Eilert Sundt (født 9. juni 1881, død 25. januar 1973) var en norsk fjellklatrer, forretningsmann og konsul for Argentina 1924–48. Han drev import og eksport mellom Norge og Sør-Amerika.
Import og eksport
Etter Vestheim skole og eksamen artium fra Aars og Voss' skole i 1900, flyttet han til Argentina og fikk jobb innen landmåling. Etter å ha vært med på ekspedisjoner, var han tilsatt i farens Farmand 1903–07. Med broren Hans Sundt (1884–1969) drev han Sundt Hnos. & Cia i La Plata-området der onkelen Mauritz Sundt var en ledende skikkelse. Firmaet med broren gikk nedenom og hjem på 1920-tallet, men Sundt startet Eilert Sundt & Co. som han drev fra Oslo. Fra 1924 til 1948 var han argentinsk konsul i Oslo.
Idrettsleder og fjellklatring
Sundt var nestleder i Skiforeningen og leder av Norsk Tindeklub i to perioder: 1908–11 og 1916–18. Omkring 1910 gjorde han flere førstebestigninger sammen med den svenske Carl Wilhelm Rubenson (1885–1960). Han var, sammen med Olaf Lützov-Holm og Thorleif Bache (1880–1964), den første nordmann til å bestige Aconcagua i Argentina. Dette gjorde han i 1915, og det ble den sjette bestigningen av dette fjellet og den første vinterbestigningen. Han skrev flere bøker fra Sør-Amerika.
Familie
Han var av slekten Sundt, sønn av Therese Ellingsen (1853–1935) og Farmand-redaktør Einar Sundt (1854–1917), og derved sønnesønn av samfunnsforskeren Eilert Sundt. I 1918 giftet han seg med Marie Jacoba (Trulte) Falsen Sundt (1897–1964/73) som var aktiv innen behandlingsformen Mensendieck.
Blåfjellet (Gloppen og Naustdal)
Blåfjellet er et fjell sør for Måsevassdalen i Gloppen kommune i Vestland, på grensa mot Sunnfjord kommune. Fjellet ligger sentralt i Naustdal-Gjengedal landskapsvernområde. Toppen på 1 390 meter over havet danner grensepunkt mellom Gloppen og Sunnfjord, og er det høyeste punktet i tidligere Naustdal kommune.
Nordsiden av fjellet er dekket av en mindre isbre.
Fjellet er enkelt å bestige, lettest fra vest.
Osei Oviasu
Osei Kwaku «Ozzy» Oviasu (født 2. september 1990) er en norsk-ghanesisk fotballspiller som spiller for den danske klubben Hedensted Idrætsforening. Oviasu kan spille både på midtbanen og i forsvaret.
Klubbkarriere
Oviasu ble sesongen 2010 flere ganger tatt ut i troppen til Rosenborgs kamper i Tippeligaen, men fikk ingen offisiell debut for førstelaget. For å bli sikret nok spilletid, ble han leid ut til Ranheim foran 2011-sesongen.
Grunnet regler om utlån måtte RBK ta en avgjørelse om de ville forlenge kontrakten til Oviasu, for så å leie ham ut, eller hente ham tilbake fra utlån. RBK ga Oviasu et kontraktforslag som han pent takket nei til, før han valgte å signere permanent for Ranheim. Rosenborg betalte lønnen hans ut kontraktstiden (2011) mens han offisielt var Ranheim-spiller.
Den 26. februar 2015 meldte Oviasu overgang til Hamarkameratene etter å ha trent med klubben i forkant av overgangen.
Andrea Carlo Ferrari
Andrea Carlo Ferrari  (født 13. august 1850 i Lalatta ved Parma i Italia, død 2. februar 1921 i Milano) var en av Den katolske kirkes kardinaler, og var erkebiskop av Milano 1894–1921.
Han ble kreert til kardinal av pave Leo XIII i 1894.
Han deltok ved konklavet 1903 som valgte pave Pius X, og konklavet 1914 som valgte pave Benedikt XV.
Episkopalgenealogi
Hans episkopalgenealogi er:
Blue Spheres
Blue Spheres er et musikkalbum med Frode Barth og Harald Johnsen, utgitt i 2007.
Johan Fillinger
Johan Fillinger (1918–1996) var en norsk skuespiller og regissør som hadde sitt hovedvirke på teaterscenen. Han tilbrakte mye av yrkeskarrieren i London. I tillegg bodde og virket han en periode i USA.
Fillinger begynte sin kunstnerkarriere som elev ved Trøndelag Teater, var deretter ved Chat Noir, Oslo Nye Teater og Studioteatret. Han flyttet til New York i 1954 og arbeidet med oppsetninger Off-Broadway. Han var også programdirektør for den europeiske avdelingen av Voice of America. Fra 1957 oppholdt han seg i Hollywood ved MGM og Walt Disney Productions i noen år. Som sceneinstruktør arbeidet han fra 1960 i Detroit, Oklahoma og Off Broadway, der han satte opp stykker av Ibsen, Strindberg og O'Neill. I 1964 flyttet han til London for å arbeide som pedagog og instruktør ved RADA og Webber Douglas Academy of Dramatic Arts. Han gjestet forskjellige steder og var fast instruktør ved Young Vic. Han hadde også oppdrag i Norge og jobbet som oversetter og delvis som regissør ved Nationaltheatret på 1970- og 1980-tallet. Sammen med Ole Paus oversatte han musikalen The Rocky Horror Show til norsk, som hadde premiere i 1977. Sangene ble også utgitt på LP-plate. Sammen med Anders Hatlo oversatte han musikalen Bloody Mary, som hadde premiere på Chat Noir i 1979. Han flyttet tilbake til Norge i 1988. I 1995 var han dramaansvarlig for stykket Den evige ektemann. Stykket gikk på Intimteatret og hadde Per Chr. Ellefsen og Sven Nordin i hovedrollene. Fillinger jobbet også med norske hørespill.
Fillinger var sønn av Karl Josef Fillinger (født 1890 i Bærum), og Solveig (født Hegle i 1896 i Steinkjer). Han var bror av Per Andreas Fillinger (1920–1942) som ble henrettet av den tyske okkupasjonsmakten under andre verdenskrig. Han var ugift og hadde ingen barn.
Han døde i 1996 av lungeemfysem, etter å ha slitt i en lengre periode med sykdommen.
Li Bingbing
Li Bingbing (kinesisk: 李冰冰, pinyin: Lǐ Bīngbīng, født 27. februar 1973 i Wuchang ved Harbin i provinsen Heilongjiang i Folkerepublikken Kina) er en kinesisk filmskuespillerinne og sangerinne. Hun har virket i flere filmgenre, fra wuxia til romantikk til episke historiske dramaer, og har også vært produsent med sitt eget filmstudio.
Karriere
Li spilte i 2010 i Tsui Harks action-mystery-film Detective Dee and the Mystery of the Phantom Flame. Hun spilte Shangguan Jing'er, en rollefigur basert på Shangguan Wan'er, en fremtredende politiker under Tangdynastiet. Hun etablerte sitt eget studio samme år, og medproduserte og spilte i filmen 1911 med Jackie Chan, som ble lansert i september 2011 til feiringen av hunderårsjubileet for Xinhairevolusjonen.
Li Bingbings første fremtreden i engelskspråklig film var i Wayne Wangs Snow Flower and the Secret Fan, en adaptasjon fra Lisa Sees roman ved sammen navn utgitt i 2005. Filmen hadde premiere på Filmfestivalen i Cannes i 2011. Li begynte å vinne anerkjennelse i Hollywood etter å ha spilt i Resident Evil: Retribution, i rollen som Ada Wong. Samme år sspilte hun i action fantasy-filmen 400 Boys, regissert av briten Alastair Paton.
Hun spilte så blant annet i Transformers: Age of Extinction. Dette hjalp til å befeste hennes internasjonale karriere.
I 2015 spilte hun i 3D i en science fiction thriller, Nest (også kjent som Guardians of the Tomb), den inntil da mest kostbare kinesisk-australske ko-produksjon.
Celluloseproduksjon
Cellulose anvendes som papirmasse og er den viktigste bestanddelen i papir.
Det kreves en omfattende kjemisk prosess for å fremstille cellulose fra tømmer, og det var først på slutten av 1800-tallet at storskala celluloseproduksjon kom i gang, da dette krever omfattende prosessanlegg og bruk av kjemikalier.
Det er flere metoder for å fremstille cellulose, de mest brukte er sulfatprosessen og sulfittprosessen.
Flåklypa Grand Prix (videospill fra 2021)
Flåklypa Grand Prix er et eventyr- og racerspill utgitt til Microsoft Windows og Nintendo Switch i 2021. Spillet er utviklet av Ravn Studio i samarbeid med Caprino Filmcenter og utgitt av Zordix Publishing. Det er basert på filmen under samme navn fra 1975 og er beskrevet som en nyutgave av PC-spillet fra 2000. 2021-utgaven av spillet har blant annet tredimensjonale modeller og mer avansert grafikk, mens nytt innhold er lagt til kappkjøringsdelen med Il Tempo Gigante.
Celluloseproduksjon
Tømmerstokkene blir barket og hugget opp, barken blir fraskilt og ikke brukt videre. Opphuggede flis blir transportert inn i store fliskokere (som regel på flere tusen kubikkmeter), blandet sammen med vann og ulike kjemikalier(svoveldioksid og kalkstein) og kokes i kokesyre i 8 timer. Kokemassen blir deretter avvannet på tore virer, og videre tilsatt blekekjemikalier (natriumhypokloritt) og presset og tørket i flere omganger, til vanninnholdet kommer ned på ønsket nivå (2-10 %). Til sist blir cellulosen enten rullet opp på ruller fra 300 kg til 40 tonn, eller kuttet opp i småark avhengig av videre salg.
Flåklypa Grand Prix (videospill fra 2021)
Spillet er utviklet av norske Ravn Studio i Drammen, i samarbeid med RockPocket Games i Tønsberg og den ungarske utvikleren Invictus Games. I 2018 fikk spillet to millioner kroner i utviklingsstøtte fra Norsk Filminstitutt, samt 150 000 kroner fra Viken Filmsenter. I juli samme året ble en innsamlingskampanje lansert på Startskudd.no, som samlet inn over 600 000 kroner. Spillet hadde opprinnelig planlagt utgivelse i 2019, som senere ble utsatt til 2020. I april 2020 ble det klart at Zordix Publishing skulle stå for utgivelsen av spillet i 2021. Flåklypa Grand Prix ble til slutt utgitt den 4. november 2021 til Nintendo Switch og Microsoft Windows via Steam, med en planlagt kommende utgave til Mac. Spillet er utgitt med tekst og stemmeskuespill på norsk, dansk, engelsk og nordsamisk, i tillegg til svensk tekst.
Flåklypa Grand Prix fikk positiv mottakelse for presentasjonen og nostalgifaktoren, men kritikk for manglende innhold i forhold til originalutgaven.
Celluloseproduksjon
Celloluseproduksjon krever store mengder energi og vann, og var tidligere en betydelig kilde til forurensning av elver. Nyere krav til rensning har imidlertid ført til at dette problemet er minimalisert, enkelte bedrifter (Borregaard den desidert største innen feltet) utnytter tømmerstokken nesten optimalt, da bare ca. 45% av tømmeret er cellulose, resten er hemicellulose og lignin. Dette kan utnyttes videre til en lang rekke ulike stoffer, som f.eks. vanillin.
Carlo Curley
Carlo Curley (født 24. august 1952 i Monroe i Nord-Carolina i USA, død 11. august 2012 ) var en amerikansk konsertorganist som har turnert over hele verden. Han studerte blant annet med den svært populære amerikanske organisten Virgil Fox, og hans spillestil var svært påvirket av Fox. Målet hans var å gjøre klassisk orgelmusikk populært for et større publikum, og han arrangerer ofte kjente stykker fra andre instrumenter for orgel.
Curley bodde en periode i Danmark og senere i England. Han hadde ingen kirkelig stilling eller undervisningsstilling, han levde av å holde konserter. Han spilte i alle amerikanske delstater, i Westminster Abbey og i de fleste engelske katedraler, og han er den eneste som har holdt konsert i Det hvite hus. Det skjedde da Jimmy Carter var president. Mange organister sier nei til å spille på digitalt orgel, men Curley spilte for presidenten på et Allen Touring-orgel, ettersom det ikke er noe orgel i Det hvite hus.
Vinteren 2007 hadde han sin første turne i Norge med konserter i Valderøy kirke, Herøy kirke og Lillehammer kirke. Curley ble kalt «orgelets Pavarotti», og konsertene hans hadde en underholdende karakter.
John Thomas Lutz
John Thomas Lutz (født 11. september 1939 i Dallas i Texas i USA, død 9. januar 2021 i St. Louis i Missouri) var en amerikansk forfatter.
Biografi
Ved siden av sine romaner og serier forfattet en rekke noveller. De fleste av verkene publiserte han under eget navn; av og til benyttet han psevdonymet Van McCloud.
Hans produksjon er for det meste mysteriefortellinger. John Lutzs verker spente fra politiske thrillere, detektivromaner, urban suspense, humor, det okkulte, kriminelle kupp, politiarbeid, spionasje, historiske fortellinger, futuristiske, amatørdetektiver, thrillere; så å si enhver mystery-subsjanger var representert.
Hans mest kjente protagonister var Alo Nudger, en privatdetektiv i St. Louis, og Fred Carver, privatdetektiv i den fiktive byen Del Moray (Florida). Senere tilkom en serie om den tidligere politimannen Frank Quinn fra NYPD (New York). Romanen Single White Female var basis for filmen av samme navn i 1992 med Bridget Fonda   og hans roman The Ex ble gjort til en HBO-film av samme navn; han bidro til å utforme filmmanuset til denne. Lutz' romaner og noveller er blitt oversatt til mange språk.
Lutz var president for både Mystery Writers of America og Private Eye Writers of America.
Hans siste roman, The Havana Game, ble publisert i 2019.
Lutz døde 9. januar 2021 av covid-19 i Saint Louis i Missouri en alder av 81 år.
Bibliografi
John T. Lutz var en svært produktiv forfatter.
Dyne:bolic
Dyne:bolic er en Live CD Linux-distribusjon som er basert på Ubuntu. Den er formet av behovene til media aktivister, artister og skapere som ønsker å ha et praktisk verktøy med fokus på multimedia produksjon, og består av et stort assortement med applikasjoner.
Edmund Rossland
Edmund Rossland (født 19. mai 1968) var bassist for Home By the C. Siden ble han prosjektleder i Kulturkompaniet. Han bor på Sandnes.
Dyne:bolic
Første versjon er fra 15. mars 2005. Siste versjon er versjon 3.0.0 fra 8. september 2011. Den er basert på Ubuntus 14.04 LTS utgave.
Egeria (mytologi)
Egeria (latin: Ēgeria) er en gudinne i romersk mytologi og en av to underordnede guddommer ved Dianas tempel i Aricia – det nåværende Ariccia på Albanerfjellenes sørlige del i Italia.
Hun var en nymfe som kvinner ofret til for å få en lettere fødsel.
Ifølge folketroen var hun begavet med seerevner. Roms andre konge Numa Pompilius sies å ha forelsket seg i Egeria og hatt nattlige sammenkomster med henne, hvor han innhentet hennes råd om stats- og relgionsanliggender.
Kjellerup kommune
Kjellerup kommune er en tidligere kommune i Viborg amt i Danmark. Kommunen ble opprettet ved kommunalreformen i 1970, og gjennom regionreformen i 2007 innlemmet i nye Silkeborg kommune i Region Midtjylland.
Frido von Senger
Fridolin von Senger und Etterlin (født 4. september 1891 i Waldshut, Tyskland, død 4. januar 1963 i Freiburg) var en tysk general under andre verdenskrig. Han deltok også i første verdenskrig. Han var etter andre verdenskrig med på etableringen av Bundeswehr.
Militær karriere
Han deltok i første verdenskrig som løytnant og etter krigen fortsatte han i Reichswehr som kommandant i en skvadron i det 18. kavaleri. Han ble forfremmet til kaptein i 1927, oberstløytnant i 1936, og tilslutt oberst i 1939, mens han var kommanderende i det 22. kavaleri.
Under slaget om Frankrike kommanderte Senger und Etterlin Schnelle Brigade von Senger. Han var også en del av den tyske kommisjonen som jobbet for å få til den fransk-italiensk våpenhvilen i 1940. I 1941 ble han forfremmet til generalmajor.
Den 10. oktober 1942 fikk Senger und Etterlin kommandoen over 17. Panzer divisjon sør i Russland. 1. mai 1943 ble han forfremmet til generalløytnant. I juni 1943 fikk han kommandoen over de tyske troppene på Sicilia under operasjon Husky. I august 1943, fikk han også kommandoen over de tyske troppene på Sardinia og Korsika. Han håndterte tilbaketrekningen på alle disse øyene veldig bra da de tyske beleiringene der ble uholdbare. 8. oktober 1943 fikk han kommandoen over XIV Panzer Korps i Italia, og 1. januar 1944 ble han forfremmet til general («General der Panzertruppen»).
Under slaget om Monte Cassino var Senger und Etterlin ansvarlig for det meget vellykkede forsvaret av Gustavlinjen, med Monte Cassino. Tyskernes posisjon ble ikke brutt av de allierte før etter fem måneder, i mai 1944.
Frido von Senger und Etterlin var aldri tilhenger av nasjonalsosialismen, men i motsetning til mange av hans anti-nazistiske likesinnede, var han ikke med på attentatet mot Hitler.
I 1950 var han medlem av den militære ekspertgruppen som skrev det såkalte Himmerod-memorandumet, som til sist førte til etableringen av Bundeswehr.
Etter krigen skrev han boken «Neither Fear nor Hope» (engelsk oversettelse), og han fortsatte å skrive om militære saker og teorier.
I 1959 skrev Frido von Senger und Etterlin «Die Deutschen Panzer», ett illustrert encyklopedi om andre verdenskrigs tyske pansrede kjøretøyer. Denne boken er blitt det viktigste referansekilden for denne typen kjøretøyer.
Rihab Elwalid
Hun representerte Tunisia under Sommer-OL 2020 i Tokyo, hvor hun ble utslått i første runde.
Lomvier
Lomvier (Uria) er en liten slekt med pelagisk dykkende sjøfugler som tilhører familien alkefamilien (Alcidae) og består av kun to arter. Alkefamilien er én av cirka 20 familier i ordenen vade-, måse- og alkefugler (Charadriiformes). Artene i gruppa er endemiske for den nordlige halvkule.
Beskrivelse
Lomvienes fjærdrakt er ikke like fargefull som hos enkelte andre alkefugler. Den er tofarget sort (oversiden og hode/hals) og hvit (buksiden). Utfargingen minner om den enkelte delfinarter har, blant annet spekkhoggern. Vingene er relativt små i forhold til kroppen, noe som gjør at fuglene må slå svært hurtig med vingene for å kunne fly. Artene regnes ikke som spesielt dyktige flygere, men de er utmerkede svømmere og dykkere. Vingene brukes som luffer når fuglene dykker.
Inndeling
Inndelingen følger HBW Alive og er i henhold til Nettleship & Bonan (2018). Norske navn følger Norsk navnekomité for fugl og er i henhold til Syvertsen et al. (2008) og Syvertsen et al. (2017).
Atferd og utbredelse
Alker lever av småfisk og krill som de fanger i neddykket tilstand. De trives best i kjølige farvann, der det er lettere å fange fisk, siden også fiskene beveger seg saktere i kjølig vann. At det finnes alker langs kysten av Portugal, California og Mexico skyldes utelukkende at farvannene utenfor har tilsig av kalde havstrømmer fra Atlanterhavet og Stillehavet.
Artene hekker enten i smågrupper eller såkalte fuglefjellkolonier langs kystene på den nordlige halvkule, herunder også langs kysten av Norge, inkludert Bjørnøya, Jan Mayen og Svalbard. Fuglene kommer stort sett bare inn til land for å hekke, og legger kun ett egg. Når kyllingene er klekket er det hunnen som besørger maten, mens hannen forsvarer ungene i reiret og når de kommer på sjøen.
Henrik Østervold
Østervold ble olympisk mester i seiling under sommer-OL 1920 i Antwerpen. Han vant sammen med Halvor Birkeland, Rasmus Birkeland, Lauritz Christiansen, Halvor Møgster, Hans Næss, Jan Østervold, Kristian Østervold og Ole Østervold olympisk gull i klassen 12 meter type 1907 med den norske båten «Atalanta». Det var kun én båt i denne klassen. Han var bror til Jan, Kristian og Ole Østervold, som også var mannskap på «Atlanta».
OSPAR
Konvensjonen ble signert i 1992 og kombinerer Oslo-konvensjonen fra 1972 om dumping i sjøen og Paris-konvensjonen fra 1974 om landbaserte kilder for marin forurensing. Navnet «OSPAR» er en sammentrekning av Oslo–Paris.
Konvensjonen danner basis for nasjonal lovgivning om utslipp av borekaks i signaturstatene, som er Belgia, Danmark, Finland, Færøyene, Island, Irland, Nederland, Norge, Portugal, Spania, Storbritannia, Sverige og Tyskland. OSPAR dekker således alle oljeproduserende kyststater i Vest-Europa. EU og Sveits har også signert konvensjonen.
Konvensjonen tillater oljeprodusenter offshore å slippe ut borekaks med et innhold av olje på inntil 1 vektprosent, forutsatt at materialet har gjennomgått analyser som viser at det er biologisk nedbrytbart over et nærmere angitt tidsrom, og at det ikke inneholder stoffer som akkumuleres i næringskjeden.
Edvard Race
Edvard Linnebo Race (født 22. mai 1997) er en norsk fotballspiller som spiller for den belgiske klubben Olympic Charleroi.
Going North
Going North er et musikkalbum med Frode Barth, Per Willy Aaserud og Toomas Rull, utgitt i 2006.
Sohpparjohka
Sohpparjohka (nordsamisk, historisk: Såpparjåkka) er ei elv i Karasjok kommune i Finnmark. Den er ei sideelv til Tana og er 10,3 kilometer lang. Sohpparjohka har utspring på østsiden av høydedraget Sohpparvađđa. Elva renner i hovedsakelig sørøstlig retning til den munner ut i Tana 5 km sørvest for Váljohka.
Georg Arbogast von und zu Franckenstein
Georg Arbogast von und zu Franckenstein (født 2. juli 1825 i Würzburg, død 22. januar 1890 i Berlin) var en tysk jurist og politiker (Deutsche Zentrumspartei). Franckenstein var første visepresident i Riksdagen.
Bakgrunn
Franckenstein utdannet seg som jurist og arbeidet deretter med forvaltningen av sitt store gods, Schloß Ullstadt ved Langenfeld i Mittelfranken.
Politisk karrière
Franckenstein var fra 1847 arveberettiget medlem av det bayerske riksrådet. Han stemte mot Bayerns inntreden i den fransk-tyske krig 1870-71 og senere også mot Bayerns inntreden i keiserriket. Etter kort ha trukket seg ut av politikken, ble han i 1872 innvalgt i Riksdagen. Han var i perioden fra 1879 til 1887 Riksdagens første visepresident, og fra 1881 til 1887 også president i Bayerns Riksrådskammer.
I Bayerns finansreform 1881 arbeidet Franckenstein for å frita de laveste lønningene for de nye inntektsskatten. Han advarte også mot de indirekte skatters virkning for de med lavest inntekt. I Riksdagen deltok han i arbeidet for de nye tyske alderspensjoner og ulykkesforsikringer. Den katolske embetsmann Franckenstein viste betydelig evne til å utjevne politiske motsetninger, blant annet mellom de høykonservative fra sør, med de liberale og demokratiske sentrumspolitikerne nord i Tyskland.
Georg Franckenstein knyttes også til den katolske side i den såkalte Kulturkampf mellom Bismarck og den katolske kirke.
Den franckensteinske klausul
Franckensteins navn er forbundet med riksfinans- og tollfinansreformen av 1879. Etter forhandlinger mellom Bismarck på den ene siden og lederne av Deutsche Zentrumspartei Windthorst og Franckenstein på den andre siden, inngikk partene et kompromiss om utformingen av tolloven, og som siden ble kalt Den franckensteinske klausul (tysk: Klausel Franckenstein). Bestemmelsen gikk ut på at dersom føderalstatens nettoinntekter av toll og tobakkavgifter oversteg 130 millioner riksmark, skulle dette overskuddet videreføres til de tyske delstatene i forhold til deres folketall. Den frankensteinske klausul skulle etter Franckensteins formål binde føderalstaten til delstatene. Franckenstein var opptatt av at de føderale skattene ikke skulle frata de enkelte delstatene deres inntektskilder og dermed deres økonomiske selvstendighet. Det er hevdet at kompromisset tvert i mot styrket ledelsen av den føderale stat, slik Aretin i Neue Deutsche Biographie.
En rekke personer, blant dem Windthorst, var delaktig i utformingen av kompromissforslaget, men Franckenstein lot sitt gode navn virke til støtte for det.